CELEX: 32022D0574
Language: lv
Date: 2022-04-07 00:00:00
Title: Padomes Lēmums (KĀDP) 2022/574 (2022. gada 7. aprīlis), ar ko groza Lēmumu (KĀDP) 2017/809, atbalstot Apvienoto Nāciju Organizācijas Drošības padomes Rezolūcijas 1540 (2004) par masu iznīcināšanas ieroču un to nogādes līdzekļu neizplatīšanu īstenošanu

8.4.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 109/67
               
            
         PADOMES LĒMUMS (KĀDP) 2022/574
         (2022. gada 7. aprīlis),
         ar ko groza Lēmumu (KĀDP) 2017/809, atbalstot Apvienoto Nāciju Organizācijas Drošības padomes Rezolūcijas 1540 (2004) par masu iznīcināšanas ieroču un to nogādes līdzekļu neizplatīšanu īstenošanu
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 28. panta 1. punktu un 31. panta 1. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2017. gada 11. maijā pieņēma Lēmumu (KĀDP) 2017/809 (1), kurā paredzēts, ka lēmuma 1. pantā minētajiem projektiem ir 36 mēnešu īstenošanas laikposms, sākot no minētā lēmuma 3. panta 3. punktā minētā finansēšanas nolīguma noslēgšanas dienas.
                  
               
                     (2)
                  
                  
                     Padome 2020. gada 16. jūnijā pieņēma Lēmumu (KĀDP) 2020/795 (2), ar ko, pagarinot īstenošanas laikposmu līdz 2021. gada 10. augustam, groza Lēmumu (KĀDP) 2017/809, atbalstot Apvienoto Nāciju Organizācijas Drošības padomes Rezolūcijas 1540 (2004) par masu iznīcināšanas ieroču un to nogādes līdzekļu neizplatīšanu īstenošanu.
                  
               
                     (3)
                  
                  
                     Padome 2021. gada 21. jūnijā pieņēma Lēmumu (KĀDP) 2021/1025 (3), ar ko, pagarinot īstenošanas laikposmu līdz 2022. gada 25. aprīlim, groza Lēmumu (KĀDP) 2017/809, atbalstot Apvienoto Nāciju Organizācijas Drošības padomes Rezolūcijas 1540 (2004) par masu iznīcināšanas ieroču un to nogādes līdzekļu neizplatīšanu īstenošanu.
                  
               
                     (4)
                  
                  
                     2022. gada 15. februārī Apvienoto Nāciju Organizācijas (ANO) Atbruņošanās lietu birojs (UNODA), kas ir atbildīgs par Lēmuma (KĀDP) 2017/809 1. pantā minēto projektu tehnisko īstenošanu, lūdza pagarināt minētā lēmuma īstenošanas laikposmu vēl par desmit mēnešiem. Lūgtais pagarinājums ļautu UNODA turpināt sniegt palīdzību Apvienoto Nāciju Organizācijas dalībvalstīm, kas īsteno Apvienoto Nāciju Organizācijas Drošības padomes Rezolūciju 1540 (2004) (“ANO DPR 1540”), sniegt turpmāku ieguldījumu notiekošajā visaptverošajā pārskatīšanā, turpināt sniegt palīdzību Apvienoto Nāciju Organizācijas Drošības padomes komitejai, kas izveidota ar ANO DPR 1540, līdz tās pilnvaru termiņa beigām, kas ir pagarināts līdz 2022. gada 30. novembrim, un mazināt zaudējumus, ko rada projekti, kas vēl nav īstenoti Covid-19 pandēmijas dēļ.
                  
               
                     (5)
                  
                  
                     Lēmuma (KĀDP) 2017/809 1. pantā minēto projektu turpināšanai līdz 2023. gada 25. februārim nav nekādas ietekmes uz finanšu resursiem.
                  
               
                     (6)
                  
                  
                     Tādēļ būtu attiecīgi jāgroza Lēmums (KĀDP) 2017/809,
                  
               IR PIEŅĒMUSI ŠO LĒMUMU.
         
            1. pants
            Lēmuma (KĀDP) 2017/809 5. panta 2. punktu aizstāj ar šādu:
            
               
                  “2.   Šis lēmums zaudē spēku 2023. gada 25. februārī.”
               
            
         
         
            2. pants
            Šis lēmums stājas spēkā tā pieņemšanas dienā.
         
         
            Luksemburgā, 2022. gada 7. aprīlī
            
               
                  Padomes vārdā –
               
               
                  priekšsēdētājs
               
               J. DENORMANDIE
            
         
         
            (1)  Padomes Lēmums (KĀDP) 2017/809 (2017. gada 11. maijs), atbalstot Apvienoto Nāciju Organizācijas Drošības padomes Rezolūcijas 1540 (2004) par masu iznīcināšanas ieroču un to nogādes līdzekļu neizplatīšanu īstenošanu (OV L 121, 12.5.2017., 39. lpp.).
         
            (2)  Padomes Lēmums (KĀDP) 2020/795 (2020. gada 16. jūnijs), ar ko groza Lēmumu (KĀDP) 2017/809, atbalstot Apvienoto Nāciju Organizācijas Drošības padomes Rezolūcijas 1540 (2004) par masu iznīcināšanas ieroču un to nogādes līdzekļu neizplatīšanu īstenošanu (OV L 193, 17.6.2020., 14. lpp.).
         
            (3)  Padomes Lēmums (KĀDP) 2021/1025 (2021. gada 21. jūnijs), ar ko groza Lēmumu (KĀDP) 2017/809, atbalstot Apvienoto Nāciju Organizācijas Drošības padomes Rezolūcijas 1540 (2004) par masu iznīcināšanas ieroču un to nogādes līdzekļu neizplatīšanu īstenošanu (OV L 224, 24.6.2021., 22. lpp.).